title: "Sudaan"
text: "Sudaan, amtelk Republiik faan Sudaan (\u00fc\u00fcb Ingels: Sudan an Republic of the Sudan; \u00fc\u00fcb Araabsk: \u0627\u0644\u0633\u0648\u062f\u0627\u0646 as-S\u016bd\u0101n an \u062c\u0645\u0647\u0648\u0631\u064a\u0629 \u0627\u0644\u0633\u0648\u062f\u0627\u0646\u200e\u200e Jumh\u016briyyat as-S\u016bd\u0101n) as en stood uun a nuurduast faan Aafrika.  Uun a uast leit det Ruad Sia, uun a nuurd \u00c4gipten, uun a s\u00fc\u00fcduast lei Ethioopien an Eritrea, uun a s\u00fc\u00fcd leit S\u00fc\u00fcdsudaan, uun a s\u00fc\u00fcdwaast det Madelaafrikoons Republiik, uun a waast Tschad an uun a nuurdwaast Liibien.  At lun hee 30.894.000 lidj (2008).  At hoodsteed faan't lun as Chartuum.\n\nGeografii\n\nGeograafisk Laag\nAt lun dialt grensen m\u00e4 s\u00f6\u00f6wen lunen. Det lingst grens (2184 km) wurt m\u00e4 S\u00fc\u00fcdsudaan an det kurtst (175 km) wurd m\u00e4 det Madelaafrikoons Republiik diald. Det dialt uk en 1360 km lung grens m\u00e4 Tschad, en 1275 km lung m\u00e4 Egypten, en 605 km lung m\u00e4 Eritrea, en 769 km lung m\u00e4 Ethioopien an en 383 km lung m\u00e4 Liibien.\n\nIndialing faan Ferwalting\nSudaan hee 18 bundesstooten.\n\nHistoore\nDet soneemd Kalifat faan Omdurman wooret faan 1885 tu 1898. Det wurd faan en anglo-egiptisk stridjmeecht uun a Slacht faan Omdurman tunant maaget. Sudaan wurd en britisk-egiptisk kondominium, man wiar at lun de facto en britisk kolonii. 19. Detsember 1955 ferklaaret at lun suwereniteet an det wurd 1. Janewoore 1956 faan Egypten an det Ferianigt K\u00f6ningrik gudk\u00e4\u00e4nd. Efter suwereniteet wiar tau b\u00fcrgerkriiger, de Iarst Sudanees B\u00fcrgerkriich (1955\u20131972) an de Naist Sudanees B\u00fcrgerkriich (1983\u20132005). At s\u00fc\u00fcddial faan't lun wurd 2011 \u00fc\u00fcs S\u00fc\u00fcdsudaan suwereen.\n\nPolitiik \nSudaan as en republiik. A president faan't lun faan 1989 tu 2019 wiar Omar al-Baschir. N\u00fc wurt at lun faan en suwereen riad regiaret. A f\u00f6\u00f6rmaan faan a riad, an de de facto president faan't lun, as generool Abdel Fattah Burhan.\n\nB\u00fctjenpolitiik \nSudaan as lasmoot faan d\u00f6n Feriand Natschuunen sant 12. Nofember 1956.\n\nKwelen\n\nSudaan"